stanford-oval/wikipedia huggingface dataset:
Moottoripyöräilyn Katalonian Grand Prix
Voittajat

| Vuosi | Rata | Ajaja> 125 cc | Pyörä> 125 cc | Ajaja> 250 cc | Pyörä> 250 cc | Ajaja> 500 cc | Pyörä> 500 cc | Raportti |
| --- | --- | --- | --- | --- | --- | --- | --- | --- |
| 1996 | Catalunya |  Tomomi Manako | Honda |  Max Biaggi | Aprilia |  Carlos Checa | Honda | Raportti |
| 1997 | Catalunya |  Valentino Rossi | Aprilia |  Ralf Waldmann | Honda |  Michael Doohan | Honda | Raportti |
| 1998 | Catalunya |  Tomomi Manako | Honda |  Valentino Rossi | Aprilia |  Michael Doohan | Honda | Raportti |
| 1999 | Catalunya |  Arnaud Vincent | Aprilia |  Valentino Rossi | Aprilia |  Àlex Crivillé | Honda | Raportti |
| 2000 | Catalunya |  Simone Sanna | Aprilia |  Olivier Jacque | Yamaha |  Kenny Roberts, Jr. | Suzuki | Raportti |
| 2001 | Catalunya |  Lucio Cecchinello | Aprilia |  Daijiro Kato | Honda |  Valentino Rossi | Honda | Raportti |
| Vuosi | Rata | 125 cc | 125 cc | 250 cc | 250 cc | MotoGP | MotoGP | Raportti |
| 2002 | Catalunya |  Manuel Poggiali | Gilera |  Marco Melandri | Aprilia |  Valentino Rossi | Honda | Raportti |
| 2003 | Catalunya |  Dani Pedrosa | Honda |  Randy de Puniet | Aprilia |  Loris Capirossi | Ducati | Raportti |
| 2004 | Catalunya |  Héctor Barberá | Aprilia |  Randy de Puniet | Aprilia |  Valentino Rossi | Yamaha | Raportti |
| 2005 | Catalunya |  Mattia Pasini | Aprilia |  Dani Pedrosa | Honda |  Valentino Rossi | Yamaha | Raportti |
| 2006 | Catalunya |  Álvaro Bautista | Aprilia |  Andrea Dovizioso | Honda |  Valentino Rossi | Yamaha | Raportti |
| 2007 | Catalunya |  Tomoyoshi Koyama | KTM |  Jorge Lorenzo | Aprilia |  Casey Stoner | Ducati | Raportti |
| 2008 | Catalunya |  Mike Di Meglio | Derbi |  Marco Simoncelli | Gilera |  Dani Pedrosa | Honda | Raportti |
| 2009 | Catalunya |  Andrea Iannone | Aprilia |  Álvaro Bautista | Aprilia |  Valentino Rossi | Yamaha | Raportti |
| Vuosi | Rata | 125 cc | 125 cc | Moto2 | Moto2 | MotoGP | MotoGP | Raportti |
| 2010 | Catalunya |  Marc Márquez | Derbi |  Yuki Takahashi | Tech 3 |  Jorge Lorenzo | Yamaha | Raportti |
| 2011 | Catalunya |  Nicolás Terol | Aprilia |  Stefan Bradl | Kalex |  Casey Stoner | Honda | Raportti |
| Vuosi | Rata | Moto3 | Moto3 | Moto2 | Moto2 | MotoGP | MotoGP | Raportti |
| 2012 | Catalunya |  Maverick Viñales | FTR Honda |  Andrea Iannone | Speed Up |  Jorge Lorenzo | Yamaha | Raportti |
| 2013 | Catalunya |  Luis Salom | KTM |  Pol Espargaró | Kalex |  Jorge Lorenzo | Yamaha | Raportti |
2014–2021: Tulokset puuttuvat.
| 2022 | Catalunya |  Izan Guevara | Gas Gas |  Celestino Vietti | Kalex |  Fabio Quartararo | Yamaha | Raportti |
Mika Immonen

Mika Immonen vuonna 2008.
Mika Ilari Immonen (s. 17. joulukuuta 1972 Lontoo) on suomalainen poolbiljardin ammattilainen. Immonen asuu Suomessa ja Yhdysvalloissa. Hän aloitti biljardin pelaamisen Ritz Biljardissa Helsingissä 1980-luvun loppupuolella, pelimuodoksi vakiintui poolbiljardi. Hän on voittanut useita poolbiljardin eri pelimuotojen (8-pallo, 9-pallo ja Straight Pool) Suomen-mestaruuksia. Immosen kansainvälinen läpimurto tapahtui vuonna 1992, jolloin hän voitti ensimmäistä kertaa järjestetyn 9-pallon EuroTourin osakilpailun. Samana vuonna hän saavutti myös koko EuroTour-kiertueen ykköstilan. Immonen kiertää turnauksissa pääsääntöisesti Yhdysvalloissa ja Itä-Aasiassa, Suomessa hän ei juurikaan enää kilpaile.
Immonen valittiin vuonna 2006 Suomen Biljardiliitto ry:n vuoden pelaajaksi ja palkittiin kultaisella ansiomerkillä. Hän on ollut ensimmäisenä suomalaisena Billiard Congress of American Hall of Famen jäsenen vuodesta 2014.
Mika Immonen voitti biljardin 10-pallon maailmanmestaruuden 30. marraskuuta 2009. Manilassa pelatussa finaalissa Immonen voitti Filippiinien Lee Van Cortezan 11–6.
Immosella diagnosoitiin loppuvuodesta 2023 neljännen asteen paksu- ja peräsuolen syöpä. Sairaus esti hänen kilpailemisensa joksikin aikaa. Syöpä uusiutui kesällä 2024.
Saavutuksia

Straight Poolin EM-kultaa vuonna 1998
9-pallon maailmanmestaruus vuonna 2001
Mukana yksitoista kertaa peräkkäin Euroopan joukkueessa 9-pallon Mosconi Cupissa, vuodesta 1996 alkaen
Straight Poolin MM-pronssi 2006
Yhdysvaltojen avoin 9-pallo-mestaruus vuonna 2008
Japanin avoin 9-pallo mestaruus vuonna 2008
Yhdysvaltojen avoin 9-pallo-mestaruus vuonna 2009
10-pallon maailmanmestaruus vuonna 2009
Tärkeimmät vuosittaiset turnaukset

10-pallon MM-kilpailut
9-pallon MM-kilpailut
9-pallon Yhdysvaltojen avoimet
Mosconi Cup (Yhdysvaltojen ja Euroopan kuusimiehisten joukkueiden välinen vuosittainen turnaus)
Turnaukset Filippiineillä
Yhdysvaltojen ammattilaiskiertueen osakilpailut (United States Professional Pool Players Association = UPA)
Aiheesta muualla

Mika Immosen kotisivut
Mika Immosen profiili (azbilliards.com)
Nakkilan Vire

Nakkilan Vire on vuonna 1945 perustettu Nakkilassa toimiva urheilun yleisseura. Sen lajivalikoimaan kuuluvat nykyään hiihto, yleisurheilu ja keilailu. Seuralla on noin 600 jäsentä.
Tunnetuin Virettä edustanut urheilija on hiihdon olympiaedustaja Milla Saari, joka oli myös vuonna 2001 mukana voittamassa myöhemmin dopingkäryn vuoksi hylättyä viestihiihdon MM-hopeaa. Muita tunnettuja Vireen urheilijoita ovat muun muassa juoksun EM-edustaja Harri Kivelä sekä seuran 2000-luvun menestyneimmät urheilijat, pikajuoksija Jenna Jokela ja korkeushyppääjä Eeropekka Uusimäki.
Aiheesta muualla

Nakkilan Vireen viralliset kotisivut
Nam Ik-kyung

| Henkilötiedot |
| --- | --- | --- | --- |
Syntymäaika: 26. tammikuuta 1983 (ikä 41)
Pelipaikka: hyökkääjä
Pituus: 177 cm
Junioriseurat
1999–2001: Pohang Jecheol Technical High School
Seurat
| Vuodet | Seura | O | (M) |
| 2002–2006 | Pohang Steelers | 19 | (1) |
| 2007–2008 | Gwangju Sangmu | 27 | (2) |
| 2009 | JJK | 24 | (8) |
| 2010 | Haka | 11 | (4) |
| Yhteensä | Yhteensä | 81 | (15) |
 Seurajoukkueuran tilastot kattavat vain kansalliset sarjat.
Nam Ik-kyung (kor. 남익경, s. 26. tammikuuta 1983) on entinen eteläkorealainen jalkapalloilija. Hän oli pelipaikaltaan hyökkääjä.
Nam edusti JJK Jyväskylää kaudella 2009 Veikkausliigassa. Ennen siirtymistään Jyväskylään hän pelasi kotimaansa K-Leaguessa Pohang Steelersin ja Gwangju Sangmun joukkueissa. Hän oli JJK:n paras maalintekijä kahdeksalla liigamaalilla ja kahdella Suomen Cupin otteluissa tekemällään maalilla. Maaliskuussa 2010 Nam siirtyi Valkeakosken Hakan joukkueeseen.
Monimuotoinen punavihoittuma

Antibiootin aiheuttama moninuotoinen punavihoittuma.
Monimuotoinen punavihoittuma, joka tunnetaan yleisesti lääketieteessä paremmin nimellä erythema multiforme on ihosairaus, jolle ovat tyypillisiä pyöreät, ihosta koholla olevat kutiavat, punoittavat tai punarenkaiset kokardimaiset muutokset. Taudin vakavassa muodossa muutoksia on myös limakalvoilla. Taudin hengenvaaralliseksi muodoksi on joskus nimetty Stevens–Johnsonin oireyhtymä, jota kuitenkin pidetään myös omana erillisenä häiriönään toksisen epidermaalisen nekrolyysin ohella. Punavihoittuman diagnoosi hahmottuu kliinisen taudinkuvan perusteella, ja se varmistetaan koepalan avulla.
Varsinkin taudin lievä muoto on suhteellisen yleinen[lähde? ]. Sitä hoidetaan paikallisesti vesisuihkein, miedoilla kortisonivoiteilla ja varsinkin kutinaa lievittävillä antihistamiineilla. Tauti paranee usein ilman lisäkortisonia itsestäänkin, mutta joskus se voi kestää pitkään eikä hoito tehoa hyvin. Taudin aiheuttaja jää usein tuntemattomaksi, eikä sen syntymekanismia ole täysin selvitetty. Taudin syntyyn näkyy usein liittyvän immunoglobuliini IgM. Taustatekijöistä tiedetään muun muassa infektiot, kuten herpes simplex -virus. Usein kyseessä on lääkeaineihottuma, syynä esimerkiksi sulfa tai antibiootti. Myös epäillyn lääkeaineen nauttiminen on lopetettava.
Stevens-Johnsonin syndrooma on hoidettava sairaalassa. Se on hengenvaarallinen ja saattaa vaatia tehohoidon yksikköä. Siellä annetaan kortikosteroideja suun kautta tai laskimoon, ja siellä on valmiudet hengityksen turvaamiseen, vaikkapa nopeaan  hengitysteiden avaamiseen.
Patogeneesi

Erythema multiformen ihomuutokset aiheutuvat CLA-positiivisten, sytotoksisten T-solujen ryhmittäytymisestä ihomuutoksen keskellä. Muutoksen reunoilla on CD4+ -auttaja-T- ja Langerhanin soluja. Sytotoksiset T-solut reagoivat lääkkeeseen tai mikrobiin ja todennäköisesti ristireagoivat basaalisolukerroksen ja mukoosan antigeenien kanssa aiheuttaen kudostuhoa.
Histologia

Histologisessa kuvassa nähdään iholeesioiden kohdalla pinnallista perivaskulaarista lymfosyytti-infiltraattia, jonka aiheuttamana dermis on ödeeminen. Lymfosyytit kerääntyvät nauhana dermoepidermaaliseen junktioon ja tuhoavat basaalisen epidermaalisen solukerroksen soluja. Ajan saatossa muutoskohta nekrotisoituu ja rakkuloituu. Vakavissa tautimuodoissa nähdään toksista epidermaalista nekroosia, jossa nekroosi ulottuu koko epidermiksen paksuudelle.
Kansainvälisessä ICD-10-tautiluokituksessa sairaus on koodilla L 51.
Aiheesta muualla

Duodecim-terveysportti
Vakavimmissa erythema multiformen muodoissa nähtävä koko epidermiksen kattava nekroosimuutos.
Nakki ja Tappi

Nakki ja Tappi on Mattipekka Ratian (1966–2014) sarjakuva, joka kertoo suomalaisen homoparin elämästä.
Nakki ja Tappi aloitettiin Flash-animaatiosarjana internetissä. Sen päähahmot Markku ja Heikki pidettiin aluksi "kaapissa", mutta heidän välisen suhteensa luonne tuli esille myöhemmässä vaiheessa.
Nakkia ja Tappia alettiin julkaista strippinä Ilta-Sanomissa[lähde? ]. Ensimmäisen Nakki ja Tappi -sarjakuva-albumin kustansi Kustannusosakeyhtiö Nemo syksyllä 2003.
Aiheesta muualla

Viralliset sivut (Arkistoitu – Internet Archive)
Museo-galleria Alariesto

| Museo-galleria Alariesto |
| --- | --- |

Tyyppi:  Paikallismuseo, taidemuseo, kulttuurihistoriallinen museo 
Sijainti:  Sodankylä 
Kotisivut:  alariestomuseo.fi 
Koordinaatit:  67°24′54″N, 26°35′38″E
 fiMuseo-galleria Alariesto 
  
Museo-galleria Alariesto sijaitsee Sodankylän keskustassa, vanhan kirkon ja Poro ja lappalainen -veistoksen lähellä.
Museo-galleria esittelee sompiolaisen taidemaalari Andreas Alarieston (1900–1989) taidetta ja elämää. Museon kokoelmaan kuuluu Alarieston maalauksia, pienoisveistos Lapin kylä sekä henkilökohtaista esineistöä.
Galleriaa ylläpiti aiemmin Riikka ja Andreas Alarieston Lapinkuvat -säätiö ja Sodankylän kunta. Vuonna 2020 Riikka ja Andreas Alarieston Lapin kuva -säätiö sulautui Kauko Sorjosen säätiön kanssa, joka jatkaa museon toimintaa. Säätiön tehtävänä on huolehtia Alarieston taidekokoelmasta sekä vaalia Lapin ja erityisesti vanhan Sompion omaleimaista kulttuuriperintöä.
Museo-gallerian rakennus on toiminut aiemmin Sodankylän kunnantalona.
Aiheesta muualla

Alariesto-galleria, museon kotisivut
Museo-galleria Alariesto Visit Sodankylä -sivustolla
Museo Arqueológico Nacional de España

| Museo Arqueológico Nacional de España |
| --- | --- |


Tyyppi:  Kansallismuseo, arkeologinen museo, monumentti 
Sijainti:  Madrid, Espanja
Perustettu:  1867
Kotisivut:  http://www.man.es/
Koordinaatit:  40°25′26″N, 3°41′20″W
 fiMuseo Arqueológico Nacional de España 
  
Museo Arqueológico Nacional de España on Madridissa, Espanjassa sijaitseva arkeologinen museo. Museon perusti Espanjan kuningatar Isabella II vuonna 1867. Museota pidettiin aluksi väliaikaisesti Casino de la Reinassa vuosina 1867–1893. Uusi museorakennus valmistui vuonna 1892, jossa arkeologista museo on pidetty vuodesta 1895 lähtien. Museo toimii säilytyspaikkana esineille, joilla on valtavaa taiteellista, historiallista tai kulttuurillista arvoa yhteiskunnalle, ja sen tehtävänä on suojella, säilyttää, tutkia ja esitellä niitä.
Aiheesta muualla

Kuvia tai muita tiedostoja aiheesta Museo Arqueológico Nacional de España Wikimedia Commonsissa
Museon kotisivut
Necrobia

| Necrobia |
| --- | --- |
 Aittaluukuoriainen (Necrobia rufipes)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Kirjokuoriaismaiset Cleroidea
Heimo::  Kirjokuoriaiset Cleridae
Alaheimo::  Korynetinae
Suku::  Necrobia  Olivier, 1795
Katso myös
   Necrobia Wikispeciesissä   Necrobia Commonsissa 
Infobox OKNimi-testi OK: 
Necrobia on kirjokuoriaisten (Cleridae) heimoon kuuluva kovakuoriaissuku. Suomessa suvusta on tavattu kolme lajia. Sukuun kuuluu maailmanlaajuisesti noin viisi lajia. Suvun lajimäärä vaihtelee eri lähteissä. Suvun edustajia esiintyy maailmanlaajuisesti laajasti eri mantereilla.
Sukuun kuuluvia lajeja

Aittaluukuoriainen (Necrobia rufipes)
Kirjoluukuoriainen (Necrobia ruficollis)
Siniluukuoriainen (Necrobia violacea)
Aiheesta muualla

ITIS: Necrobia (englanniksi)
UniProt: Taxonomy - Necrobia (englanniksi)
University of Michigan, Animal Diversity Web (ADW): Necrobia (englanniksi)
Iowa State University, Bug Guide: Genus Necrobia (englanniksi)
Nettovarallisuus

Nettovarallisuus on yritysverotukseen liittyvä termi. Nettovarallisuus saadaan vähentämällä yrityksen varoista yrityksen velat. Nettovarallisuutta käytetään mm. yritystulon pääomatulo-osuutta laskettaessa (henkilöyhtiöiden verotus) ja osinkotulon verottoman osuuden selvittämiseen (osakeyhtiön verotus).
Yritysverotuksessa nettovarallisuus lasketaan varojen arvostamisesta verotuksessa annetun lain (1142/2005) mukaan. Tällöin varoiksi luetaan pysyvien vastaavien aineettomat ja aineelliset hyödykkeet sekä sijoitukset ja vaihtuvien vastaavien vaihto-omaisuus, saamiset, rahoitusarvopaperit sekä rahat ja pankkisaamiset. Vastaavasti veloiksi luetaan taseen vastattaviin vieraaksi pääomaksi merkityt erät. Laskentaan on laissa määritelty vielä erikseen poikkeukset, joten nettovarallisuuslaskelmassa käytettävät arvot voivat poiketa tasearvoista.[lähde? ]
Museo Poldi Pezzoli

Sisäänkäynti Museo Poldi Pezzoliin
Museo Poldi Pezzoli sijaitsee Milanossa Italiassa. Se on perustettu vuonna 1881, ja on yksi Euroopan merkittävimpiä talomuseoita. Museo perustuu Gian Giacomo Poldi Pezzolin kokoelmiin sisältäen muun muassa 1800-luvun taidetta, huonekaluja, aseita, keramiikkaa ja kelloja.
Aiheesta muualla

Kuvia tai muita tiedostoja aiheesta Museo Poldi Pezzoli Wikimedia Commonsissa
Nettopalkka

Nettopalkka eli käteen jäävä palkka tarkoittaa palkansaajalle palkkapäivänä maksettavaa rahasummaa. Nettopalkka saadaan vähentämällä bruttopalkasta pidätettävät verot ja muut maksut. Vähennettäviä summia ovat ennakonpidätys ja eräät palkasta pidätettävät maksut, kuten työeläkemaksu.
Nettopalkan suuruuteen vaikuttavat bruttopalkan suuruuden lisäksi eri maksujen pidätysprosentit.
Moshi

| Moshi |
| --- | --- |

 Moshi
 Koordinaatit: 03°20′4″S, 37°20′50″E 
Valtio:  Tansania
Alue:  Kilimanjaron alue
Pinta-ala:  
 – Kokonaispinta-ala:  58 km²
Korkeus:  830 m
Väkiluku (2012):  184 929
 – Väestötiheys:  3 177 as./km²
Aikavyöhyke:  UTC+3
 
 www.moshimc.go.tz 
Infobox OKVirheellinen NIMI-arvo: 
Moshi on kaupunki Tansaniassa. Se on Kilimanjaron alueen pääkaupunki. Vuoden 2012 väestönlaskennan mukaan kaupungissa asui 184 292 asukasta. Kaupungin pinta-ala on 58 neliökilometriä. Moshi sijaitsee Afrikan korkeimman vuoren Kilimanjaron alarinteillä.
Moshin moskeija
Aiheesta muualla

Kuvia tai muita tiedostoja aiheesta Moshi Wikimedia Commonsissa
Murisijarihmakala

| Murisijarihmakala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Ahvenkalat Perciformes
Alalahko::  Labyrinttikalat Anabantoidei
Heimo::  Rihmakalat Osphronemidae
Alaheimo::  Paratiisikalat Macropodinae
Suku::  Trichopsis
Laji::  vittata
Kaksiosainen nimi
 Trichopsis vittata  (Cuvier, 1831) 
Katso myös
   Murisijarihmakala Wikispeciesissä   Murisijarihmakala Commonsissa 
Infobox OKNimi-testi OKIUCN-testi OK: 
Murisijarihmakala (Trichopsis vittata) on aasialainen kala, jota pidetään myös akvaarioissa.
Koko ja ulkonäkö

Murisijarihmakala kasvaa 7 cm pitkäksi. Se on ruskeansävyinen, evissä on pitkät rihmat.
Alkuperä

Murisijarihmakala on kotoisin Aasiasta: Thaimaasta, Vietnamista, Sumatralta, Borneolta ja Jaavan saarelta. Kaupoissa myytävät murisijarihmakalat ovat syntyneet vankeudessa.
Käyttäytyminen ja lisääntyminen

Murisijarihmakaloja pidetään akvaariossa pareittain; koiraat saattavat taistella, jos ne eivät pääse välillä näkösuojaan kasvitiheikköjen taakse.
Koiras osaa murista, kun se kosiskelee naarasta. Laji on saanut nimensä tästä äänestä. Koiras rakentaa vaahtopesän pinnalle ja vahtii pesää kudun jälkeen.
Vesiolot ja ravinto

Murisijarihmakala-akvaariossa vesi on pidettävänä puhtaana ja hiukan happamana. Veden lämpötilan tulee olla 22–28 asteen väillä. Kala syö luonnossa hyönteisiä, akvaariossa hiutaleita ja pakasteruokaa.
Aiheesta muualla

Tim's Tropicals (Arkistoitu – Internet Archive)
Mike Nurisalo

| Mike Nurisalo> Henkilötiedot |
| --- | --- |
Koko nimi:  Mike Nurisalo
Syntynyt: 25. huhtikuuta 1968 (ikä 56)
Kansalaisuus:   Suomi
Koripalloilija
Pituus:  191 cm
Pelaajaura
Seurajoukkueet
1987–1989:   Tampereen Pyrintö
Mike Nurisalo (s. 25. huhtikuuta 1968) on suomalainen kilpauransa päättänyt koripalloilija. Nurisalo pelasi kasvattajaseurassaan Tampereen Pyrinnössä kaksi kautta miesten pääsarjassa.
Pelaajaura

Nurisalo esiintyi ensimmäisen kerran kokoonpanossa miesten SM-sarjassa kasvattajaseuransa Tampereen Pyrinnön edustusjoukkueessa 11. lokakuuta 1987 KTP:ta vastaan, ja 25. lokakuuta hän teki ensimmäiset pääsarjapisteensä onnistuttuaan Helsingin NMKY:tä vastaan kahden pisteen heitossa ja yhdessä vapaaheitossa. Nurisalo teki miesten SM-sarjauran piste-ennätyksensä (yhdeksän pistettä) 20. tammikuuta 1988 FoKoPo:a vastaan. Nurisalo kuului kauden aikana Pyrinnön kokoonpanoon 13 ottelussa ja pelasi niissä 1,2 pisteen keskiarvolla. Pyrintö voitti kauden aikana vain kolme ottelua, oli runkosarjassa toiseksi viimeinen ja karsiutui jatkosarjasta. Joukkue pelasi SM-karsintaotteluita mutta säilytti sarjapaikkansa.
Kaudella 1988–1989 Nurisalo kuului runkosarjassa jälleen 13 ottelussa Pyrinnön kokoonpanoon ja pelasi niissä 0,8 pisteen keskiarvolla. Kauden suurimman pistemääränsä, kuusi, hän teki kauden avausottelussaan Turun NMKY:tä vastaan. Pyrinnöllä meni edelliskauttakin huonommin, kun se voitti vain yhden ottelun ja putosi alemmalle sarjatasolle. Samalla päättyi Nurisalon pääsarjaura.
Tilastot > Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1987–1988 | Tampereen Pyrintö | SM-sarja | 13 | 30,8 % | 25,0 % | 66,7 % | – | 0,1 | 0,1 | 0,2 | 0,4 | 0,2 | – | 1,2 | 15 |
| 1988–1989 | Tampereen Pyrintö | SM-sarja | 13 | 83,3 % | – | 0,0 % | 0,1 | 0,1 | 0,2 | – | 0,3 | 0,2 | – | 0,8 | 10 |
| Yhteensä | Yhteensä | SM-sarja | 26 | 47,4 % | 25,0 % | 57,2 % | 0,0 | 0,1 | 0,1 | 0,1 | 0,3 | 0,2 | – | 1,0 | 25 |
O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
Nakki

Nakkeja lautasella.
Nakki on pienikokoinen ruokamakkara. Nakin ja makkaran välistä eroa ei ole virallisesti määritelty. Sitä syödään usein pikaruokana, keitettynä, paistettuna tai höyrytettynä, sellaisenaan tai esimerkiksi perunasoseen kanssa. Nakeista voi tehdä esimerkiksi keittoa, kastiketta ja nakkisämpylöitä. Nakki on ollut vuosikymmeniä suosittu myyntiartikkeli, ja tyypillistä pikaruoan myyntipistettä onkin perinteisesti kutsuttu nakkikioskiksi.
Nakki, kuten Suomessa syötävät makkarat enimmäkseen, on saksalaista alkuperää. 1800-luvun lopulla suomalaiset makkaramestarit toivat nakkien tekotaidon Saksasta esikuvanaan wienerwurst, joka tunnetaan myös frankfurterin nimellä. Nakkien valmistus oli pitkään käsityötä, ja se olikin lähempänä juhla- kuin arkiruokaa 1900-luvun alkuvuosikymmeninä.
Nakkien suosio kasvoi teollisen tuotannon myötä ja hinnan halvennuttua, eritoten kuorettomien nakkien tultua markkinoille 1960-luvulla. 2000-luvulla kuorettomia nakkeja myydään jo enemmän kuin kuorellisia.
Prinssinakki

Prinssinakki on pienikokoinen, noin 5-7 cm pitkä nakki. Prinssinakki oli vuoteen 2002 asti nimisuojattu Ruotsissa, ja sen piti sisältää vähintään 45 prosenttia lihaa. Prinssinakin on kehittänyt wieniläinen teurastaja Georg Lahner vuonna 1805. Ensimmäinen kerta, kun nakkityyppiä kutsuttiin prinssinakiksi, uskotaan olevan C. E. Hagdahlin keittokirjassa vuodelta 1878.
Aiheesta muualla

Makkaran saapumisesta Suomeen
Nakkitietoa ja tuotearvioita
Nerina Simi

Nerina Simi (13. huhtikuuta 1890 Firenze, Italia – 4. helmikuuta 1987 Firenze, Italia) (kutsuttu myös nimellä Nera Simi) oli italialainen taidemaalari.
Simi peri 33-vuotiaana vuonna 1923 isänsä Filadelfo Simin kuoltua tämän ateljeekoulun Firenzessä ja jatkoi sitä nimellä Studio de Nera Simi. Simi jäi eläkkeelle vuonna 1964 opetettuaan koulussa jo 50 vuoden ajan. Hän kuoli vuonna 1987, jolloin ateljeekoulu myös lopetti toimintansa.
Mikael Palola

| Mikael Palola |
| --- | --- |

Henkilötiedot
Syntynyt: 13. tammikuuta 1976 (ikä 48) Kuusamo, Suomi
Poliitikko
Puolue:  kokoomus
Asema:  kansanedustaja (2014–2015)
Vaalipiiri:  Keski-Suomen vaalipiiri
Mikael Palola
Ari Juhana Mikael Palola (s. 13. tammikuuta 1976 Kuusamo) on kokoomusta edustanut entinen kansanedustaja. Hän nousi heinäkuussa 2014 varasijalta Keski-Suomen vaalipiirin kansanedustajaksi europarlamentaarikoksi siirtyneen Henna Virkkusen tilalle. Hän oli ehdolla myös kevään 2015 eduskuntavaaleissa, sai 4 035 ääntä ja jäi varasijalle.
Ura

Koulutukseltaan Palola on laskentatoimen merkonomi (Mikkelin liiketalouden instituutti, 1995) ja yhteiskuntatieteiden maisteri (Jyväskylän yliopisto, 2000).
Ennen nousemistaan eduskuntaan Palola työskenteli johtajana SoTe-kuntayhtymässä sekä perusturvaliikelaitos Saarikan johtajana vuodesta 2009. Hän palasi tehtävään kansanedustajakautensa jälkeen. Palola jätti tehtävän elokuussa 2021. Sen jälkeen hän on toiminut Mediconsult-yhtiön yhteiskuntasuhdejohtajana.
Vuosina 2007–2008 Palola työskenteli Saarijärven-Karstulan terveydenhuollon kuntayhtymässä. SoTe-kuntayhtymä vastaa Saarijärven kaupungin sekä Kannonkosken, Karstulan, Kivijärjen ja Kyyjärven kuntien sosiaali- ja terveyspalveluiden järjestämisestä. Perusturvaliikelaitos Saarikka on SoTe-kuntayhtymän tuotanto-organisaatio.
Palola on työskennellyt myös Kyyjärven kunnanjohtajana (2004–2008), Korpilahden talous- ja henkilöstöpäällikkönä (2002–2004), eduskunta- ja EU-avustajana (1999–2002) sekä tavaratalon myyjänä (1997–1999) ja kuntosaliyrittäjänä (1993–1995).
Ura > Politiikka

Vuoden 2011 eduskuntavaaleissa Palola sai 3 021 ääntä. Noustuaan varasijalta kansanedustajaksi hän toimi sosiaali- ja terveysvaliokunnassa sekä työelämä- ja tasa-arvovaliokunnassa sekä varajäsenenä hallintovaliokunnassa. Politiikassa Palola edusti kokoomuksen arvokonservatiivista siipeä ja toi muun muassa esille halunsa säilyttää avioliitto "kristillisen perinteen mukaisena".
Palola julkaisi YouTubessa Salkku auki -nimistä videoblogia, jossa hän kertoi eduskunnan toiminnasta ja kansanedustajan työstä.
Aiheesta muualla

.aspx Mikael Palola Suomen kansanedustajat. Eduskunta.
Naarlampi

| Naarlampi |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°24′50″N, 25°44′28″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Pilkanselkään 
Järvinumero:  14.229.1.004
Mittaustietoja
Pinnankorkeus:  85,7 m  
Pituus:  680 m  
Leveys:  410 m  
Rantaviiva:  2,081 km  
Pinta-ala:  19,008 ha  
Saaria:  ei saaria 
 fiNaarlampi 
Naarlampi  on Päijät-Hämeessä Sysmässä Volmarinkylän lähellä sijaitseva lampi.